CELEX: 32005D0308
Language: fi
Date: 2005-04-12 00:00:00
Title: 2005/308/EY: Komission päätös, tehty 12 päivänä huhtikuuta 2005, Virossa käytettävien sianruhojen luokitusmenetelmien hyväksymisestä (tiedoksiannettu numerolla K(2005) 1099)

16.4.2005   
            
            
               FI
            
            
               Euroopan unionin virallinen lehti
            
            
               L 98/44
            
         
      KOMISSION PÄÄTÖS,
   tehty 12 päivänä huhtikuuta 2005,
   Virossa käytettävien sianruhojen luokitusmenetelmien hyväksymisestä
   (tiedoksiannettu numerolla K(2005) 1099)
   (Ainoastaan vironkielinen teksti on todistusvoimainen)
   (2005/308/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1) ja erityisesti sen 5 artiklan 2 kohdan,
   sekä katsoo seuraavaa:
   
               (1)
            
            
               Asetuksen (ETY) N:o 3220/84 2 artiklan 3 kohdassa säädetään, että sianruhojen luokittelu on tehtävä arvioimalla vähärasvaisen lihan osuus tilastollisesti testatuilla arviointimenetelmillä, jotka perustuvat sianruhon yhden tai useamman anatomisen osan fyysiseen mittaukseen. Luokitusmenetelmien hyväksyminen perustuu arvioinnin tilastolliseen enimmäisvirhepoikkeamaan. Kyseinen sallittu poikkeama määritellään yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85 (2) 3 artiklassa.
            
         
               (2)
            
            
               Viron hallitus on pyytänyt komissiota hyväksymään kaksi sianruhojen luokitusmenetelmää ja on toimittanut tulokset leikkelykokeesta, joka on suoritettu ennen liittymispäivää, esittämällä asetuksen (ETY) N:o 2967/85 3 artiklassa säädetyn pöytäkirjan toisen osan.
            
         
               (3)
            
            
               Hakemusta arvioitaessa todettiin, että tarvittavat edellytykset kyseisten luokitusmenetelmien hyväksymiseksi täyttyvät.
            
         
               (4)
            
            
               Virossa kauppatapa saattaa edellyttää, että pää, etujalat ja saparo poistetaan sianruhosta; tämä olisi otettava huomioon mukautettaessa painoa tarjontamuotoon.
            
         
               (5)
            
            
               Laitteiden tai luokittelumenetelmien muutoksia ei voida sallia lukuun ottamatta muutoksia, jotka hyväksytään saadun kokemuksen perusteella tehdyllä komission päätöksellä. Sen vuoksi tämä hyväksyminen voidaan peruuttaa.
            
         
               (6)
            
            
               Tässä päätöksessä säädetyt toimenpiteet ovat sianlihan hallintokomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Seuraavien menetelmien käyttö hyväksytään sianruhojen luokitusta varten Virossa asetuksen (ETY) N:o 3220/84 mukaisesti:
   
               a)
            
            
               Intrascope (Optical Probe) -laite ja siihen liittyvät arviointimenetelmät, joista on yksityiskohtaiset tiedot liitteessä olevassa 1 osassa;
            
         
               b)
            
            
               Ultra-FOM 300 -laite ja siihen liittyvät arviointimenetelmät, joista on yksityiskohtaiset tiedot liitteessä olevassa 2 osassa.
            
         Ensimmäisen alakohdan b alakohdassa tarkoitetulla Ultra-FOM 300 -laitteella tehtävän mittauksen jälkeen ruhosta on voitava tarkistaa, että laite mittasi arvot X2 ja X4 liitteessä olevan 2 osan 3 kohdassa tarkoitetusta kohdasta. Mittauskohtaan on tehtävä vastaava merkintä sitä mitattaessa.
   2 artikla
   Poiketen siitä, mitä asetuksen (ETY) N:o 3220/84 2 artiklan 1 kohdassa tarkoitetusta tarjontamuodosta säädetään, punnittavat ja luokiteltavat sianruhot voidaan Virossa tarjota ilman päätä, etujalkoja ja saparoa. Jotta sianruhot voidaan hinnoitella verrattavin perustein, todettu lämminpaino on kerrottava kertoimella 1,07.
   3 artikla
   Laitteen tai arviointimenetelmän muutoksia ei hyväksytä.
   4 artikla
   Tämä päätös on osoitettu Viron tasavallalle.
   
      Tehty Brysselissä 12 päivänä huhtikuuta 2005.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 301, 20.11.1984, s. 1. Asetus sellaisena kuin se on viimeksi muutettuna asetuksella (EY) N:o 3513/93 (EYVL L 320, 22.12.1993, s. 5).
   
      (2)  EYVL L 285, 25.10.1985, s. 39. Asetus sellaisena kuin se on muutettuna asetuksella (EY) N:o 3127/94 (EYVL L 330, 21.12.1994, s. 43).
   
      LIITE
      SIANRUHOJEN LUOKITUSMENETELMÄT VIROSSA
      1 osa
      INTRASCOPE (OPTICAL PROBE)
      
                  1.
               
               
                  Sianruhot luokitellaan Intrascope (Optical Probe) -laitteen avulla.
               
            
                  2.
               
               
                  Laitteessa on oltava kuusikulmainen anturi, jonka leveys on enintään 12 millimetriä (ja 19 millimetriä anturin päässä olevan terän kohdalla), joka sisältää tähtäimen ja valolähteen, sekä millimetreittäin tarkennettava liukuva kuori; anturin toimintaetäisyyden on oltava 3–45 millimetriä.
               
            
                  3.
               
               
                  Vähärasvaisen lihan osuus ruhosta lasketaan seuraavan kaavan mukaan:
                  
                      = 69,09083 – 0,74785X
                  jossa:
                  
                              
                                 
                           
                           
                              =
                           
                           
                              vähärasvaisen lihan arvioitu prosenttiosuus ruhossa,
                           
                        
                              X
                           
                           
                              =
                           
                           
                              selän nahanalaisen rasvan paksuus (kamara mukaan luettuna) millimetreinä mitattuna 7 cm:n päästä selän keskiviivasta viimeisen kylkiluun takaa.
                           
                        Tätä kaavaa sovelletaan 60–120 kilogramman painoisiin ruhoihin.
               
            2 osa
      ULTRA-FOM 300
      
                  1.
               
               
                  Sianruhot luokitellaan Ultra-FOM 300 -laitteen avulla.
               
            
                  2.
               
               
                  Laitteessa on oltava ultraäänisondi, jota käytetään 3,5 MHz:n teholla (Krautkrämer MB 4 SE). Ultraäänisignaali digitoidaan, tallennetaan ja käsitellään mikroprosessorin avulla.
                  Ultra-FOM -laite muuntaa mittaustulokset arvioiduksi vähärasvaisen lihan osuudeksi.
               
            
                  3.
               
               
                  Ruhon vähärasvaisen lihan osuus lasketaan seuraavalla kaavalla:
                  
                      = 64,19701 – 0,39379X2 + 0,08082X3 – 0,33910X4
                  
                  jossa:
                  
                              
                                 
                           
                           
                              =
                           
                           
                              vähärasvaisen lihan arvioitu prosenttiosuus ruhossa,
                           
                        
                              X2
                              
                           
                           
                              =
                           
                           
                              selän nahanalaisen rasvan paksuus (kamara mukaan luettuna) millimetreinä mitattuna 7 cm:n päästä selän keskiviivasta viimeisen kylkiluun takaa,
                           
                        
                              X3
                              
                           
                           
                              =
                           
                           
                              lihaksen paksuus millimetreinä mitattuna samanaikaisesti ja samasta kohdasta kuin X2,
                           
                        
                              X4
                              
                           
                           
                              =
                           
                           
                              selän nahanalaisen rasvan paksuus (kamara mukaan luettuna) millimetreinä mitattuna 7 cm:n päästä selän keskiviivasta kolmannen ja neljännen takimmaisen kylkiluun välistä.
                           
                        Tätä kaavaa sovelletaan 60–120 kilogramman painoisiin ruhoihin.